Fanny de Sivers

Fanny de Sivers (neiupõlvenimega Fanny Isak; 26. oktoober 1920 Pärnu – 22. juuni 2011 Eaubonne, Prantsusmaa) oli eesti keeleteadlane ja esseist. Fanny Isak õppis Pärnu Ühisgümnaasiumis ja Tartu Ülikooli filosoofiateaduskonnas romaani keeli ja kunstiajalugu (1938–1941), abiellus Hans Georg von Siversiga (sündinud 1913) ja lahkus Eestist 1941. aastal Saksamaale Nachumsiedlung'i käigus. Fanny de Sivers õppis Breslau (Wroclawi), Würzburgi ja Innsbrucki ülikoolides, sooritas riigieksami ladina, prantsuse ja hispaania keeles Würzburgi Ülikoolis 1950 ning omandas litsentsiaadikraadid Pariisi ülikoolis ja Lundi ülikoolis. Ta oli EYS Veljesto vilistlane. Alates 1949. aastast elas Fanny de Sivers Prantsusmaal, kus töötas muu hulgas tõlgi ja sekretärina riigiasutustes, 1964–1986 keeleteadlasena Prantsuse Riiklikus Uurimiskeskuses (CNRS), juhatades mõnda aega selle Euraasia osakonda. Aastatel 1981–1982 oli ta Hamburgi ja 1993–1995 Tartu Ülikooli külalisprofessor. Fanny de Sivers oli Kunstiühingu Pallas kirjavahetajaliige. Fanny de Sivers avaldas palju uurimusi üldkeeleteadusest, läänemeresoome keeltest, etnolingvistikast, tõlketeooriast jms ning tõlkis eesti kirjandust prantsuse keelde ja vastupidi. Laiema tuntuse tõid Fanny de Siversile esseed, mida Rein Veidemann on nimetanud lennukateks ja säravateks. 1960. aastaist kirjutas ta Stockholmis ilmuvale Eesti Päevalehele, samuti on tema tekste avaldanud ajakirjad Tulimuld ja Aja Kiri. Alates 1970. aastatest ilmus de Siversi artikleid ka kodumaal: algul Keeles ja Kirjanduses, 1980. aastatest Loomingus, Vikerkaares, Akadeemias, Sõnumilehes, Eesti Ekspressis, nädalalehes Eesti Aeg ja Postimehes. "Monoloog vastu hommikut", Pariis: s.n., 1981 "Mateeriasse kootud palve: esseid", (koostanud Ott Ojamaa), Tallinn: Perioodika, 1992 "Surra kui oled veel noor", [Tallinn]: Vagabund, 1993 "Kristliku kultuuri sõnu prantsuse keeles", Tartu: Ilmamaa 1997, ISBN 9985878094 "Paastuaja kirjad. Eesti sõpradele. Märts 2001", Tallinn: Maarjamaa, 2003, ²2007, ISBN 9789985940815 "Ühelt kaldalt teisele. Mõtisklusi Surnutepüha puhul", Tallinn: Maarjamaa, 2003, ²2008, ISBN 9985940830 "Jõuluaja kirjad eesti sõpradele", Tallinn: Maarjamaa, 2003, ISBN 9985940849 "Haigus võib avada aknaid", Tallinn: Patmos, 2006, ISBN 9949136563 "Jumala loomaaed – tuttav tundmatu maailm", Tartu: Tartu Ülikooli Kirjastus, 2010, ISBN 9789949193998 "Kogu mu elu on advendiaeg. Kogutud teosed I", koost. ja toim. Arne Hiob, [Tallinn]: Gallus, 2018, ISBN 9789949730384 "Inimeste ja loomade maailm. Kirjad eesti sõpradele. Kogutud teosed II", koost. ja toim. Arne Hiob, [Tallinn]: Gallus, 2019, ISBN 9789949668250 "La Prière tissée dans la matière", F. de Sivers, 1976 "Structuration de l'espace dans les langues de la Baltique orientale", Lacito, SELAF, 1978 "La main et les doigts dans l'expression linguistique", Lacito, SELAF, 1979 "Questions d'identité", Lacito, SELAF, 1989 "Être bilingue en Fenno-Scandie: un modèle pour l'Europe?", Peeters-SELAF, 1994 "Parlons Estonien, une langue de la baltique", Éditions L'Harmattan, collection Parlons..., 2000 "Parlons Live, une langue de la baltique", Éditions L'Harmattan, 2003 La main, Éditions L'Harmattan, 1993; Cahiers de la société des études euro-asiatiques, nr 4, Fanny de Sivers toimetas eessõna "Ethnologie et littérature", Éditions L'Harmattan, collection Eurasie, nr 14-15, 2006 Blaise Pascal, "Mõtted", Maarjamaa 1971 "Alguses oli sõna. Neljas evangeelium", Logos 2000, ISBN 9985925688 "Aeg on täis: Markuse ja Peetruse evangeelium" (tõlge ladinakeelsest Neo-Vulgatast ja kommentaar) Tallinn: Patmos, 2007 1998 Valgetähe IV klassi teenetemärk Rein Veidemann "Prantsusmaal suri esseist Fanny de Sivers" Postimees, 22.06.2011 Rein Veidemann, "Fanny de Sivers mõtleb vananemise käsiraamatule", Postimees, 26. oktoober 2005 Biograafia Logose kirjastuse lehel Vananemine on seiklus (ETV 2006) Peeter Järvelaid, "Rikkuse ja rikkaks saamise kultuurist", Pärnu Postimees, 29. oktoober 2010. Enn Auksmann, "Keeleteadusele pühendatud elu", Pärnu Postimees, 29. oktoober 2010 Suri keeleteadlane ja esseist Fanny de Sivers ERR, 22. juuni 2011 Rein Veidemann "Prantsusmaal suri esseist Fanny de Sivers" Postimees, 22. juuni 2011 Selle artikli kirjutamisel on kasutatud prantsuskeelset artiklit fr:Fanny de Sivers seisuga 30. juuni 2011.